stanford-oval/wikipedia huggingface dataset:
ซีเกมส์ 2023
ความกังวลและการโต้เถียง > คุณสมบัตินักกีฬาบาสเกตบอล

กีฬาบาสเกตบอลในซีเกมส์ 2023 ไม่เป็นไปตามกฎคุณสมบัติของฟีบาที่นักกีฬาจะต้องมีสัญชาติของประเทศที่ต้องการเป็นตัวแทนทีมชาติในการแข่งขันเท่านั้น ซึ่งหมายความว่าทุกทีมชาติสามารถส่งนักกีฬาโอนสัญชาติได้หลายคน ไม่ว่าพวกเขาจะได้รับหนังสือเดินทางเมื่ออายุ 16 ปี หรือไม่เป็นตามกฎของฟีบาก็ตาม
เจ้าภาพประเทศกัมพูชา ตัดสินใจส่งรายชื่อนักกีฬาโอนสัญชาติในการแข่งขัน 3x3 ทั้งทีมชายและทีมหญิง ซึ่งเดิมมี Joshua Bo Noung นักกีฬาท้องถิ่นหนึ่งคน ผู้เล่นชาวกัมพูชาเสียใจถึงการตัดสินใจของประเทศบ้านเกิดในการเลือกนักกีฬาซึ่งส่วนใหญ่เป็นผู้เล่นที่ไม่มีเชื้อสายกัมพูชา
ในขณะเดียวกัน ประเทศฟิลิปปินส์ยังได้ส่งทีมนักกีฬาที่มีนักกีฬาโอนสัญชาติ 3 คน ประเทศไทยและอินโดนีเซีย 1 คน และประเทศเวียดนาม 2 คนเข้าร่วมแข่งขัน ซึ่งทำให้เกิดประเด็นความขัดแย้งและเรียกร้องให้เกิดการปฏิรูป
ความกังวลและการโต้เถียง > ประเด็นเกี่ยวกับซีเกมส์ 2023 ในประเทศไทย

ประเด็นโต้เถียงตามโลกออนไลน์ โดยกัมพูชาแก้กฎการแข่งขันบางประการอย่างกะทันหัน และนำหมากรุกเขมร มาแข่งขันแทนหมากรุกสากล และได้มีการปรับเปลี่ยนเกมที่ใช้ในการแข่งกีฬา [E-Sport] โดยตัดอาร์โอวี, ลีกออฟเลเจ็นดส์, ฟรีไฟร์ และฟีฟ่าออนไลน์ 4 ที่ใช้แข่งจากซีเกมส์ครั้งที่ 31 ที่ประเทศเวียดนามเมื่อปี 2021 (แต่จัดจริงปี 2022) ออก แล้วเพิ่มวาโลแรนต์และ Attack Online 2 เข้าไปแทน
แหล่งข้อมูลอื่น

เว็บไซต์ทางการ (ในภาษาอังกฤษ)
ซีเกมส์ 2023 ที่เอกซ์ (ทวิตเตอร์)
ซีเกมส์ 2023 ที่เฟซบุ๊ก
| 0 | 1 | 2 |
| --- | --- | --- |
| ก่อนหน้า ฮานอย 2021 | ซีเกมส์ ซีเกมส์ ครั้งที่ 32 (2023) | ถัดไป กรุงเทพฯ–ชลบุรี–สงขลา 2025 |
| ด ค ก กีฬาซีเกมส์ |
| --- | --- | --- |
  คณะกรรมการโอลิมปิกสากล   สภาโอลิมปิกแห่งเอเชีย   สมาพันธ์กีฬาแห่งเอเชียตะวันออกเฉียงใต้   สมาคมประชาชาติแห่งเอเชียตะวันออกเฉียงใต้  ไทย   อินโดนีเซีย   มาเลเซีย   ฟิลิปปินส์   สิงคโปร์   เวียดนาม   พม่า   ลาว   กัมพูชา   บรูไน   ติมอร์-เลสเต 
| กีฬาแหลมทอง (ค.ศ. 1959-1975) |   1959 กรุงเทพมหานคร   1961 ย่างกุ้ง   1963 พนมเปญ†   1965 กัวลาลัมเปอร์   1967 กรุงเทพมหานคร   1969 ย่างกุ้ง   1971 กัวลาลัมเปอร์   1973 สิงคโปร์   1975 กรุงเทพมหานคร  |  |
| กีฬาซีเกมส์ (ตั้งแต่ ค.ศ. 1977) |   1977 กัวลาลัมเปอร์   1979 จาการ์ตา   1981 มะนิลา   1983 สิงคโปร์   1985 กรุงเทพมหานคร   1987 จาการ์ตา   1989 กัวลาลัมเปอร์   1991 มะนิลา   1993 สิงคโปร์   1995 เชียงใหม่   1997 จาการ์ตา   1999 บันดาร์เซอรีเบอกาวัน   2001 กัวลาลัมเปอร์   2003 ฮานอย   2005 มะนิลา   2007 นครราชสีมา   2009 เวียงจันทน์   2011 จาการ์ตา–ปาเล็มบัง   2013 เนปยีดอ   2015 สิงคโปร์   2017 กัวลาลัมเปอร์   2019 มะนิลา   2021 ฮานอย§   2023 พนมเปญ   2025 กรุงเทพฯ–ชลบุรี–สงขลา   2027 มาเลเซีย   2029 สิงคโปร์   2031 ลาว   2033 ฟิลิปปินส์  |  |
 †ถูกยกเลิกเนื่องจากสถานการณ์ทางการเมืองภายในของประเทศเจ้าภาพ §เลื่อนไป ค.ศ. 2022 เนื่องจากการระบาดทั่วของโควิด-19 กีฬาโรงเรียนอาเซียน  กีฬามหาวิทยาลัยอาเซียน  อาเซียนพาราเกมส์
สหรัฐในโอลิมปิกฤดูหนาว 1928

| สหรัฐ ในโอลิมปิกฤดูหนาว 1928 |
| --- | --- |

รหัสประเทศ: USA
เอ็นโอซี: คณะกรรมการโอลิมปิกสหรัฐ
ณ ซังคท์โมริทซ์ ประเทศสวิตเซอร์แลนด์
นักกีฬา: 24 คน (ชาย 21 คน / หญิง 3 คน) ใน 7 ชนิดกีฬา
ผู้เชิญธงชาติ: ก็อดฟรีย์ ดิวอีย์
เหรียญ อันดับ 2:  ทอง 2 เงิน 2 ทองแดง 2 รวม 6 
การเข้าร่วมแข่งขันโอลิมปิกฤดูหนาว (ภาพรวม)
1924 1928 1932 1936 1948 1952 1956 1960 1964 1968 1972 1976 1980 1984 1988 1992 1994 1998 2002 2006 2010 2014 2018 2022
สหรัฐอเมริกา เข้าร่วมการแข่งขันกีฬาโอลิมปิกฤดูหนาว 1928 ซึ่งจัดขึ้น ณ เมืองซังคท์โมริทซ์ ประเทศสวิตเซอร์แลนด์ ระหว่างวันที่ 11 กุมภาพันธ์ ถึง 19 กุมภาพันธ์ พ.ศ. 2471
แหล่งข้อมูลอื่น

Comité Olympique Suisse (1928). Résultats des Concours des IImes Jeux Olympiques d'hiver (PDF) (ภาษาฝรั่งเศส). Lausanne: Imprimerie du Léman. คลังข้อมูลเก่าเก็บจากแหล่งเดิม (PDF)เมื่อ 2010-12-17. สืบค้นเมื่อ 2008-06-10.
"Olympic Medal Winners". International Olympic Committee. สืบค้นเมื่อ 2009-06-03.
Olympic Winter Games 1928, full results by sports-reference.com
| ด ค กประเทศที่เข้าร่วมแข่งขันโอลิมปิกฤดูหนาว 1928 ที่ ซังคท์โมริทซ์  ประเทศสวิตเซอร์แลนด์ |
| --- | --- |
อเมริกา:   อาร์เจนตินา   แคนาดา   เม็กซิโก   สหรัฐ 
เอเชีย:   ญี่ปุ่น 
ยุโรป:   ออสเตรีย   เบลเยียม   เชโกสโลวาเกีย   เอสโตเนีย   ฟินแลนด์   ฝรั่งเศส   เยอรมนี   สหราชอาณาจักร   ฮังการี   อิตาลี   ลัตเวีย   ลีชเทินชไตน์   ลักเซมเบิร์ก   เนเธอร์แลนด์   นอร์เวย์   โปแลนด์   โรมาเนีย   สวีเดน   สวิตเซอร์แลนด์   ยูโกสลาเวีย
แนวฉากจุดยอด

แนวฉากจุดยอดกับการเปลี่ยนแปลงการสะท้อนของพื้นผิว  (a) แนวฉากจุดยอดชี้ไปทิศทางเดียวกับแนวฉากของพื้นผิว (b) แนวฉากจุดยอดชี้ไปในทิศทางเดียวกับแนวฉากจุดยอดของพื้นผิวข้างเคียง การสะท้อนแสงจึงต่อเนื่องเสมือนเป็นพื้นผิวเดียวกัน
แนวฉากจุดยอด (อังกฤษ: Vertex normal) คือ ค่าแนวฉากที่กำหนดให้กับจุดยอด แทนที่จะคำนวณจากระนาบพื้นผิวโพลีกอน ซอฟต์แวร์สำหรับเร็นเดอร์ภาพอาจคำนวณค่าแนวฉากของพื้นผิวจากค่าแนวฉากจุดยอด เช่น ในโพลีกอนสามเหลี่ยมจะกำหนดค่าแนวฉากจุดยอดสามค่าให้จุดยอดทั้งสามมุม โดยจะเป็นค่าเวกเตอร์ที่ไม่จำเป็นต้องตั้งฉากกับพื้นผิวโพลีกอนเพื่อมาใช้คำนวณสนามเวกเตอร์ของแนวฉากพื้นผิวโพลีกอน เช่น ถ้ามีโพลีกอนสองชิ้นวางติดกัน แล้วกำหนดแนวฉากจุดยอดของทั้งสองชิ้นให้วิ่งไปทิศทางเดียวกับแนวฉากพื้นผิว รอยต่อของโพลีกอนจะแสดงรอยหยักตามขอบ แต่ถ้าจุดยอดให้แนวฉากวิ่งไปทางเดียวกับแนวฉากจุดยอดของพื้นผิวโพลีกอนข้างเคียง การสะท้อนของโพลีกอนชิ้นแรกจะถูกเกลี่ยเข้าหาการสะท้อนของโพลีกอนข้างเคียง ทำให้มองดูเสมือนเป็นพื้นผิวเรียบโค้ง
เอดัวร์ แมนดี

เอดัวร์ ออซอกี แมนดี (ฝรั่งเศส: Édouard Osoque Mendy; เกิดวันที่ 1 มีนาคม ค.ศ. 1992) เป็นนักฟุตบอลที่เล่นในตำแหน่งผู้รักษาประตูให้กับ[สโมสรฟุตบอลอัลอะฮ์ลีอัสซะอูดี ในซาอุดิ โปรเฟสชั่นแนล ลีกและทีมชาติเซเนกัล เขาเกิดที่ฝรั่งเศสแต่เลือกเล่นให้กับทีมชาติเซเนกัล
สโมสรอาชีพ > เชลซี

วันที่ 24 กันยายน ค.ศ. 2020 เชลซีประกาศว่าพวกเขาได้เซ็นสัญญาแมนดีเป็นระยะเวลาห้าปีด้วยค่าตัว 22 ล้านปอนด์ หัวหน้าผู้ฝึกสอนของสโมสรอย่างแฟรงก์ แลมพาร์ดเปิดเผยว่าปีเตอร์ เช็ก อดีตผู้รักษาประตูของเชลซีและที่ปรึกษาทางเทคนิคในปัจจุบัน (ผู้บังเอิญย้ายจากแรนส์ไปเชลซีเช่นกัน) มีบทบาทสำคัญในการเซ็นสัญญาแมนดี ต่อมาในวันที่ 29 กันยายน ค.ศ. 2020 แมนดีลงเล่นนัดแรกให้กับสโมสรในนัดที่พบกับทอตนัมฮอตสเปอร์ในอีเอฟแอลคัพรอบที่สี่ ซึ่งเชลซีแพ้การยิงลูกโทษ 5–4 หลังจากที่เสมอกันในเวลา 1–1 ต่อมาในวันที่ 3 ตุลาคม ค.ศ. 2020 แมนดีลงเล่นในพรีเมียร์ลีกเป็นครั้งแรก เขาเก็บคลีนชีตส์ช่วยให้เชลซีเอาชนะคริสตัลพาเลซ 4–0
เกียรติประวัติ

แร็งส์
ลีกเดอ: 2017–18
เชลซี
ยูฟ่าแชมเปียนส์ลีก: 2020–21
ยูฟ่าซูเปอร์คัพ: 2021
ฟุตบอลชิงแชมป์สโมสรโลก: 2021
เซเนกัล
แอฟริกาคัพออฟเนชันส์ ชนะเลิศ: 2021
แหล่งข้อมูลอื่น

Profile at the Chelsea F.C. website
เอดัวร์ แมนดี – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลเชลซี  |
| --- | --- |
 1 อาร์ริซาบาลากา  2 รือดีเกอร์  3 อาลอนโซ  4 เครสเตินเซิน  5 ฌอร์ฌีญู  6 ชียากู ซิลวา  7 ก็องเต  8 กอวาชิช  9 โอบาเมอย็องก์  10 พะลิซิก  11 แวร์เนอร์  12 ลอฟตัส-ชีก  13 เบตติเนลลี  14 ชาโลบาห์  15 ซูมา  16 แมนดี  18 บาร์กลีย์  20 พาล์มเมอร์  21 ชิลเวลล์  22 ซิยาช  24 เจมส์  27 Anjorin  28 อัซปิลิกูเอตา (c)  29 ฮาเวิทซ์  33 แอแมร์ซง  — เบเกอร์  — คลาร์ก-ซัลเตอร์  — Kenedy  — McEachran  — Miazga  — Musonda  — ราห์มัน  — ซาร์  — Sterling  ผู้จัดการ: มาเรสกา
รุ้งหมอก

รุ้งหมอกที่สถานีซัมมิต กรีนแลนด์
รุ้งหมอก (อังกฤษ: Fog bow) หรือบางครั้งเรียก รุ้งสีขาว เป็นปรากฏการณ์คล้ายรุ้งกินน้ำ แต่เกิดขึ้นกับหมอก รุ้งหมอกมีสีอ่อนมากเมื่อเทียบกับรุ้งกินน้ำ เนื่องจากละอองน้ำที่ก่อตัวเป็นหมอกมีขนาดเล็กมาก (เล็กกว่า 0.05 มิลลิเมตร) รุ้งหมอกมีด้านนอกเป็นสีแดง และด้านในเป็นสีน้ำเงิน
รุ้งหมอกปรากฏด้านตรงข้ามกับดวงอาทิตย์เช่นเดียวกับรุ้งกินน้ำ สาเหตุที่รุ้งหมอกมีสีอ่อนกว่ารุ้งกินน้ำมาจากละอองน้ำมีขนาดเล็กมาก ส่งผลให้ไม่สามารถผ่านและหักเหแสงจนได้สีที่เด่นชัด ดังนั้นสีของรุ้งหมอกจึงซ้อนทับและกลืนเป็นสีเดียวกันคือสีขาว ละอองน้ำเหล่านี้ยังมีส่วนทำให้รุ้งหมอกมีความหนาและปรากฏใกล้กับพื้นดินมากกว่ารุ้งกินน้ำ เนื่องจากละอองน้ำขนาดเล็กทำให้ไม่สามารถหักเหแสงได้มาก แต่ส่งผลให้แสงเลี้ยวเบนจนเกิดเป็นวงที่มีสีซ้อนทับเป็นสีขาว ซึ่งบางครั้งปรากฏเป็นวงกลม 360°
รุ้งหมอกสามารถเกิดกับเมฆและสังเกตได้จากเครื่องบิน เรียกว่า รุ้งเมฆ (cloud bow) และสามารถปรากฏในตอนกลางคืนจากแสงจันทร์ เรียกว่า รุ้งหมอกจันทรา (lunar fog bow)
ระเบียงภาพ

รุ้งหมอก 360°
เงาบร็อคเคิน กลอรี และรุ้งหมอกจันทรา
นิโก วิเลียมส์

ระวังสับสนกับ นีโก วิลเลียมส์
นิโกลัส "นิโก" วิเลียมส์ อาร์ตูเอร์ (สเปน: Nicholas "Nico" Williams Arthuer; เกิด 12 กรกฎาคม ค.ศ. 2002) เป็นนักฟุตบอลชาวสเปน ปัจจุบันลงเล่นในตำแหน่งปีก ให้กับสโมสรอัลเลติกบิลบาโอในลีกสเปนและทีมชาติสเปน
สโมสรอาชีพ

วีเลียมส์ เข้าร่วมทีมเยาวชนของอัตเลติกบิลบาโอ ในปี ค.ศ. 2013 โดยย้ายมาจากเซอา โอซาซูนา สโมสรในบ้านเกิด เขาได้ลงเล่นระดับอาชีพครั้งแรกกับเซเด บัสโกเนีย ซึ่งเป็นทีมสำรองของอัตเลติกในระดับที่สอง ในเตร์เซราดิบิซิออน ฤดูกาล 2019–20 โดยได้ลงเล่นเพียงนัดเดียวซึ่งแพ้ต่อปอร์ตูกาเลเต 1–0 ในรอบเพลย์-ออฟเลื่อนชั้น
ในวันที่ 11 พฤษภาคม ค.ศ. 2020 วีเลียมส์ ได้ถูกเลื่อนขั้นสู่ทีมอัตเลติกบิลบาโอเบ ทีมสำรองระดับแรกในเซกุนดาดิบิซิออนเบ โดยได้ลงเล่นนัดแรกในนัดเปิดฤดูกาล 2020–21 ในวันที่ 18 ตุลาคม ซึ่งเสมอกับอาเรนัส 1–1 เขาทำประตูแรกได้ในวันที่ 1 พฤศจิกายน ในนัดที่เอาชนะปอร์ตูกาเลเต 2–3 นับเป็นประตูแรกในระดับอาชีพของเขา
วีเลียมส์ ได้ลงเล่นนัดแรกให้กับอัตเลติกบิลบาโอชุดใหญ่ครั้งแรกในวันที่ 28 เมษายน ปีถัดมา ในลาลิกานัดที่เสมอกับเรอัลบายาโดลิด 2—2 ที่ซานมาเมส หลังถูกเปลี่ยนตัวลงมาแทนฆอน มอร์กิโย ในช่วงก่อนเริ่มครึ่งเวลาหลัง ในอีก 10 นาทีถัดมา อิญญากิ พี่ชายของเขายังถูกเปลี่ยนตัวลงมาลงมาเล่นพร้อมกัน ทำให้กลายเป็นคู่พี่น้องที่ลงเล่นให้กับอัตเลติกพร้อมกันคู่แรกนับตั้งแต่ที่ฆูลิโอ และปัตชิ ซาลินัสลงเล่นในปี ค.ศ. 1986
ในวันที่ 6 มกราคม ค.ศ. 2022 วีเลียมส์ ทำประตูแรกให้กับทีมได้ และยังทำได้สองประตูในนัดที่เอาชนะอัตเลติโกมันชาเรอัล 2–0 ในโกปาเดลเรย์ ในอีกเจ็ดวันถัดมา ในซูเปร์โกปาเดเอสปัญญา 2022 เขาทำประตูขึ้นนำอัตเลติโกมาดริด 2–1 ในนาทีที่ 81 ซึ่งผลจบลงด้วยคะแนนนี้ทำให้สโมสรของเขาผ่านเข้าสู่นัดชิงชนะเลิศ ที่รียาด โดยอัตเลติกพ่ายแพ้เรอัลมาดริด 0–2 ซึ่งเขาถูกเปลี่ยนตัวลงสนามในนาทีที่ 46 ในวันที่ 20 มกราคม ค.ศ. 2022 วีเลียมส์ ได้รับสัญญากับทีมชุดใหญ่อย่างเป็นทางการหลังจากบรรลุข้อตกลงที่กำหนดไว้กับสัญญาก่อนหน้านี้
วิเลียมส์ ได้ลงเล่นในห้านัดแรกของฤดูกาล 2022–23 และได้รับรางวัลผู้เล่นยอดเยี่ยมประจำนัดที่เอาชนะเอลเช 4–1 ที่เอสตาดิโอมานูเอลมาร์ติเนซบาเลโร ในวันที่ 11 กันยายน ค.ศ. 2022 ในช่วงครึ่งชั่วโมงแรกของนัด เขาช่วยให้ทีมทำประตูแรกด้วยการกดดันนิโก เฟร์นันเดซให้สกัดบอลเข้าประตูตัวเอง ถัดมาเขาทำให้ทีมได้จุดโทษหลังถูกทำฟาล์วโดยเอ็นโซ โรโก โดยโอยัน ซันเซตเป็นผู้ทำประตูนี้ซึ่งเป็นประตูที่สอง จากนั้นเขาทำประตูได้ด้วยตัวเองด้วยการเลี้ยงลูกจากด้านขวา และทำประตูอันทรงพลังซึ่งเป็นประตูแรกของเขาในลาลิกา เป็นความบังเอิญที่เกิดขึ้นในสนาม และคู่แข่งเดียวกันที่พี่ชายของเขาทำประตูแรกในลีกเมื่อเจ็ดปีก่อน
ระดับทีมชาติ

วีเลียมส์ เป็นตัวแทนให้กับสเปนครั้งแรก ในรุ่นอายุไม่เกิน 18 ปี ในปี ค.ศ. 2020 โดยเขาทำสองประตูในสองนัด เขาถูกเรียกติดรุ่นอายุไม่เกิน 19 ปี ในเดือนกุมภาพันธ์ ค.ศ. 2021 และได้ลงเล่นกับทีมรุ่นอายุไม่เกิน 21 ปี ในเดือนกันยายน ปีเดียวกัน
ในเดือนกันยายน ค.ศ. 2022 เขาได้รับเรียกสู่ทีมชาติชุดใหญ่เป็นครั้งแรก ภายใต้การคุมทีมของลุยส์ เอนริเก เพื่อแข่งขันยูฟ่าเนชันส์ลีก โดยเขาได้ลงเล่นนัดแรกในวันที่ 24 กันยายน ในนัดที่แพ้ต่อสวิตเซอร์แลนด์ 1–2 ที่ลาโรซาเลดา หลังถูกเปลี่ยนตัวลงมาแทนปาโบล ซาราเบีย ในนาทีที่ 63 ในวันที่ 11 พฤศจิกายน เขาได้รับการเรียกตัวติดทีมชาติจากลุยส์ เอนริเก เพื่อแข่งขันฟุตบอลโลก 2022 ที่ประเทศกาตาร์ ในวันที่ 17 พฤศจิกายน เขาทำประตูแรกให้กับทีมชาติชุดใหญ่ได้ในเกมกระชับมิตรก่อนแข่งขันฟุตบอลโลก นัดที่เอาชนะจอร์แดน 1–3 ที่อัมมาน
ชีวิตส่วนตัว

วิเลียมส์ เกิดในปัมโปลนา แคว้นนาวาร์ เขามีพ่อแม่เป็นชาวกานา โดยเดินทางไปยังสเปนอย่างผิดกฎหมาย ในปี ค.ศ. 1993 ในฐานะผู้ลี้ภัยจากสงครามกลางเมืองไลบีเรีย ด้วยการเดินเท้าข้ามทะเลทรายซาฮารา และกระโดดข้ามรั้วชายแดนเมลิยา ก่อนถูกจับกุมมายังแคว้นประเทศบาสก์ และได้รับที่อยู่อาศัยของรัฐในปัมโปลนา ซึ่งพ่อแม่ได้ให้กำเนิดนิโก วีเลียมส์ที่นี่ พี่ชายของเขาคือ อิญญากิ วิลเลียมส์ ยังเป็นนักฟุตบอลในตำแหน่งกองหน้า ซึ่งได้รับการพัฒนาขึ้นจากอัตเลติกบิลบาโอ และยังคงลงเล่นให้กับสโมสรนี้ร่วมกันกับเขา
สถิติอาชีพ > สโมสร

| สโมสร | ฤดูกาล | ลีก | ลีก> ลงเล่น | ลีก> ประตู | โกปาเดลเรย์> ลงเล่น | โกปาเดลเรย์> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- |
| บัสโกเนีย | 2019–20 | เตร์เซราดิบิซิออน | 3 | 0 | — | — | 1 | 0 | 4 | 0 |
| อัตเลติกบิลบาโอเบ | 2020–21 | เซกุนดาดิบิซิออน เบ | 24 | 9 | — | — | 2 | 0 | 26 | 9 |
| อัตเลติกบิลบาโอ | 2020–21 | ลาลิกา | 2 | 0 | 0 | 0 | 0 | 0 | 2 | 0 |
| อัตเลติกบิลบาโอ | 2021–22 | ลาลิกา | 34 | 0 | 4 | 2 | 2 | 1 | 40 | 3 |
| อัตเลติกบิลบาโอ | 2022–23 | ลาลิกา | 36 | 6 | 7 | 3 | — | — | 43 | 9 |
| อัตเลติกบิลบาโอ | 2023–24 | ลาลิกา | 31 | 5 | 6 | 3 | — | — | 37 | 8 |
| อัตเลติกบิลบาโอ | รวม | รวม | 103 | 11 | 17 | 8 | 2 | 1 | 122 | 20 |
| รวมทั้งหมด | รวมทั้งหมด | รวมทั้งหมด | 130 | 20 | 17 | 8 | 5 | 1 | 152 | 29 |
↑  ลงเล่นในเตร์เซราดิบิซิออน รอบเพลย์-ออฟ
↑  ลงเล่นในเซกุนดาดิบิซิออน เบ รอบเพลย์-ออฟ
↑  ลงเล่นในซูเปร์โกปาเดเอสปัญญา
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| สเปน | 2022 | 7 | 1 |
| สเปน | 2023 | 4 | 1 |
| สเปน | 2024 | 9 | 2 |
| รวม | รวม | 20 | 4 |
แหล่งข้อมูลอื่น

แม่แบบ:Athletic Club player
ประวัติของ นิโก วิเลียมส์ ที่ BDFutbol
นิโก วิเลียมส์ ที่อีเอสพีเอ็นซอคเกอร์เนต
แม่แบบ:FBref player
ข้อมูลของ นิโก วิเลียมส์ ที่ ซ็อกเกอร์เวย์
นิโก วิเลียมส์ at LaPreferente.com (ในภาษาสเปน)
| ด ค กผู้เล่นชุดปัจจุบันของอัตเลติกเดบิลบาโอ  |
| --- | --- |
 1 ซิมอน  2 เปตชาโรมัน  3 นูญเญซ  4 มาร์ติเนซ  5 เยราย  6 เบสกา  7 เบเรนเกร์  8 Sancet  9 วิลเลียมส์  10 มูเนียอิน (กัปตัน)  11 มอร์ซิโย  12 บิบิอัน  13 เอซกิเอตา  14 ด. การ์ซิอา  15 เลกูเอ  16 เบนเซดอร์  17 เบร์ชิเช  18 เด มาร์โกส  19 ซาร์รากา  20 บิยาลิเบร  21 กาปา  22 ราอุล การืซิอา  23 โนลาสโกอาอิน  24 บาเลนซิอากา  26 อากิราซาบาลา  30 น. วิลเลียมส์  31 ปาเรเดส  32 ปราโดส  33 เซร์ราโน  34 ฆวน อาร์โตรา  Coach: มาร์เซลิโน
การสะท้อนแสงพร่า

การสะท้อนแสงพร่าเป็นการสะท้อนแสงไปคนละทิศละทาง
การสะท้อนแสงพร่า (diffuse reflection) หมายถึงการที่แสงสะท้อนหรือกระทบตัวกลางที่มีพื้นผิวไม่เรียบ และกระจายทิศทางการสะท้อนหรือการนำแสง โดยไม่อิงกับแนวฉาก ทำให้วัตถุที่สะท้อนมีความสว่างเท่า ๆ โดยไม่ขึ้นกับทิศทางของผู้สังเกตเหมือนการสะท้อนแสงจัดจ้า เช่น การสะท้อนแบบ diffuse ของแป้ง หรือในการวิ่งผ่านการที่แสงวิ่งผ่านเทฟลอนหรือกระดาษ (diffuse transmission) โดยทั่วไปวัสดุจะสะท้อนแสงได้ทั้งแบบแสงจัดจ้า และแบบแสงพร่า ผสมกันในสัดส่วนต่าง ๆ กันไปตามชนิดของวัสดุ ซึ่งถ้าวัสดุสะท้อนแบบแสงพร่าทั้งหมด (ไม่มีแบบแสงจัดจ้าผสม) แสงสะท้อนจะกระจายทั่วครึ่งทรงกลมโดยรอบพื้นผิวนั้น (2π สเตอเรเดียน)
ดูเพิ่ม

การสะท้อนแสงจัดจ้า
การสะท้อนแบบลัมแบร์ท
ท่าอากาศยานนานาชาติอักเตา

ท่าอากาศยานในประเทศคาซัคสถาน
ท่าอากาศยานนานาชาติอักเตา (คาซัค: Halyqaralyq Aqtau Äuejaiy) (IATA: SCO, ICAO: UATE) หรือก่อนการล่มสลายของสหภาพโซเวียตมีชื่อว่าท่าอากาศยานเชฟเชนโก-เซนตรัลนืย (รัสเซีย: Аэропорт Шевченко-Центральный) เป็นท่าอากาศยานนานาชาติในแคว้นมังเฆิสเตา ประเทศคาซัคสถาน เป็นสนามบินหลักที่ให้บริการเมืองอักเตาริมทะเลแคสเปียน ท่าอากาศยานแห่งนี้เป็นประตูสู่เอเชียกลางสำหรับผู้โดยสารระหว่างประเทศที่มีความหนาแน่นมากที่สุดเป็นอันดับที่แปด เป็นท่าอากาศยานที่มีผู้โดยสารใช้บริการมากที่สุดเป็นอันดับที่ 50 ในบรรดารัฐหลังสหภาพโซเวียต และเป็นท่าอากาศยานที่มีผู้โดยสารใช้บริการมากที่สุดเป็นอันดับที่สี่ในคาซัคสถาน
ท่าอากาศยานนานาชาติอักเตาตั้งอยู่ห่างจากเมืองอักเตาไปทางตะวันตกเฉียงเหนือ 21 กิโลเมตร (13 ไมล์) สนามบินมีอาคารผู้โดยสาร 1 หลังและทางวิ่งเครื่องบิน 1 เส้น ท่าอากาศยานมีสถานะเป็นเมืองศูนย์กลางการบินของสายการบินสแคตแอร์ไลน์ (SCAT Airlines) สนามบินแห่งนี้ให้บริการเที่ยวบินประจำของสายการบินแอโรฟลอต, แอร์อัสตานา, สแคตแอร์ไลน์, กาซัคแอร์ ตลอดทั้งปี และให้บริการเที่ยวบินตามฤดูกาลของสายการบินเบลาเวีย และซันเดย์แอร์ไลน์
ท่าอากาศยานเปิดให้บริการในปี พ.ศ. 2526 ในชื่อท่าอากาศยานเชฟเชนโก-เซนตรัลนืย และมักรู้จักกันในชื่อท่าอากาศยานเชฟเชนโก (รหัสท่าอากาศยาน IATA ของสนามบินในปัจจุบันคือ SCO มาจากชื่อเดิมของเมืองคือเชฟเชนโก (รัสเซีย: Шевченко)
ภาพรวม

ในเดือนพฤศจิกายน พ.ศ. 2539 บริษัทร่วมทุน "ท่าอากาศยานนานาชาติอักเตา" (คาซัค: "Ақтау Халықаралық Əуежайы" ЖШС) ได้ก่อตั้งขึ้น การพัฒนาอุตสาหกรรมน้ำมันในภูมิภาคแคสเปียนทำให้ความต้องการขนส่งสินค้ามีปริมาณที่เพิ่มขึ้น รวมถึงความต้องการการจัดส่งอุปกรณ์ที่จำเป็นสำหรับอุตสาหกรรมน้ำมันอย่างรวดเร็ว ส่งผลให้ต้องมีการปรับปรุงสนามบินขึ้นใหม่และเพิ่มความสามารถในการรองรับผู้โดยสารของอาคาร โดยมีผู้โดยสารที่ใช้บริการผ่านจำนวน 1 ล้านคนในปี พ.ศ. 2561 ทำให้ท่าอากาศยานแห่งนี้มีความหนาแน่นเป็นอันดับที่สามในประเทศคาซัคสถาน รองจากท่าอากาศยานนานาชาติอัลมาเตอและท่าอากาศยานนานาชาตินูร์ซุลตัน นาซาร์บายิฟ และเป็นท่าอากาศยานที่มีผู้ใช้บริการมากที่สุดเป็นอันดับที่ 50 ในรัฐหลังสหภาพโซเวียต
การดำเนินงาน

ท่่าอากาศยานนานาชาติอักเตามีสายการบิน 6 สายให้บริการไปยังจุดหมายปลายทาง 14 แห่งใน 4 ประเทศ สนามบินแห่งนี้เป็นฐานการบินหลักของสายการบินสแคตแอร์ไลน์ มีอาคารผู้โดยสาร 1 หลัง ในปี พ.ศ. 2561 ท่าอากาศยานแห่งนี้ให้บริการผู้โดยสาร 1,023,900 คน ทำให้เป็นท่าอากาศยานที่มีจำนวนผู้โดยสารมากที่สุดเป็นอันดับสามของคาซัคสถาน จุดหมายปลายทางแห่งเดียวซึ่งมีผู้โดยสารมากที่สุดคืออาเตอเรา มีรันเวย์ 1 เส้นที่กำหนดหมายเลขเป็น 11/29 มีพื้นผิวเป็นแอสฟอลต์/คอนกรีต ขนาด 3,050 เมตร × 60 เมตร (10,007 ฟุต × 197 ฟุต) ท่าอากาศยานแห่งนี้สามารถรองรับเครื่องบินขนาดใหญ่เช่น อานโตนอฟ อาน-124, โบอิง 747, อิลยูชิน อิล-76 รวมถึงเฮลิคอปเตอร์ทุกประเภท อย่างไรก็ตามทั่วไปมักพบการใช้บริการสนามบินโดยเครื่องบินขนาดเล็กเช่น แอร์บัส เอ319, โบอิง 737 และ ซีอาร์เจ-200
ในปี พ.ศ. 2550 กลุ่มบริษัทเอทีเอ็ม (คาซัค: ATM GRUP Uluslararasi Havalimani YAPIM Yafirim ve lslet-me Ltd St) ได้รับสัมปทานบริหารท่าอากาศยานเป็นระยะเวลา 30 ปี สัญญาดังกล่าวรวมถึงการก่อสร้างอาคารผู้โดยสารหลังใหม่ ซึ่งสร้างเสร็จในปี พ.ศ. 2552 สามารถรองรับผู้โดยสารได้ 450 คนต่อชั่วโมง มีพื้นที่รวม 13,400 ตารางเมตร (144,000 ตารางฟุต) รวมถึงพื้นที่ที่ใช้เป็นห้องรับรองบุคคลสำคัญมาก และห้องรับรองบุคคลสำคัญในเชิงพาณิชย์ (Commercial Important Person)
อาคารผู้โดยสารติดตั้งระบบอิเล็กทรอนิกส์และเครื่องกลไฟฟ้า ได้แก่ สะพานเทียบเครื่องบินสำหรับผู้โดยสาร ตู้ลงทะเบียนอิเล็กทรอนิกส์ ระบบปรับอากาศ HVAC (ทำความร้อนและทำความเย็น) ระบบแจ้งเตือนเที่ยวบินบนหน้าจอแสดงผลอิเล็กทรอนิกส์ (Flight Information Display System) เครื่องสแกนรังสีเอกซ์ กล้องวงจรปิด ลิฟต์และบันไดเลื่อน
สายการบินสแคตแอร์ไลน์ มีฐานการบินอยู่ในอักเตา และให้บริการเที่ยวบินไปยังบากู ทบิลิซี มอสโก และเมืองอื่น ๆ ของรัสเซีย แอร์อัสตานาให้บริการเที่ยวบินไปยังอาเตอเรา อัลมาเตอ และอัสตานาทุกวัน นอกจากนี้ยังมีเที่ยวบินไปยังมอสโกที่ให้บริการโดยแอโรฟลอตอีกด้วย
สายการบินและจุดหมายปลายทาง

สายการบินต่อไปนี้ให้บริการเที่ยวบินประจำและเช่าเหมาลำ ไปและกลับจากอักเตา:
| สายการบิน | จุดหมายปลายทาง   |
| --- | --- |
แอโรฟลอต: มอสโก–เชเรเมเตียโว   
แอร์อัสตานา: อัลมาเตอ, อัสตานา   
อาเซอร์ไบจานแอร์ไลน์: บากู   
ฟลายอารือสตาน: อักเตอเบีย, อัลมาเตอ, อัสตานา, อาเตอเรา, บากู, โดฮา, อิสตันบูล, คูทาอีซี, อัวรัล, เชิมเกนต์  ตามฤดูกาล: อันทัลยา, ชัรม์ เอชเชค   
พอร์สแอร์: โกร์กอน   
เพกาซัสแอร์ไลน์: อิสตันบูล–ซาบีฮา เกิคเชน   
 สแคตแอร์ไลน์: อักเตอเบีย, อัลมาเตอ, อัสตานา, อัสตราฮัน, อาเตอเรา, คอคเชเตา, มาฮัชคาลา, เชิมเกนต์, ทบิลิซี, เตอร์กิสถาน, เยเรวาน ตามฤดูกาล: บาทูมี, โซชี   
เตอร์กิชแอร์ไลน์: อิสตันบูล
สถิติ > จำนวนผู้โดยสาร

| พ> ศ. | ผู้โดยสาร | เปลี่ยนแปลงจากปีก่อนหน้า |
| --- | --- | --- |
| 2551 | 474,000 | 024.9 % |
| 2552 | 450,000 | 0 5,1 % |
| 2553 | 585,000 | 0 30% |
| 2554 | 623,000 | 0 6,5 % |
| 2555 | 708,143 | 0 13,7 % |
| 2556 | 776,431 | 0 9,6 % |
| 2557 | 813,746 | 0 4,8 % |
| 2558 | 845,710 | 0 3,9 % |
| 2559 | 865,774 | 0 2,4 % |
| 2560 | 1,072,400 | 0 23,9 % |
| 2561 | 1,023,900 | 0 4,5 % |
| 2562 | 996,291 | 0 2,7 % |
| 2563 | 688,002 | 0 30,9 % |
| 2564 | 1,303,560 | 0 89,5 % |
อุบัติเหตุและอุบัติการณ์

เมื่อวันที่ 25 ธันวาคม พ.ศ. 2567 สายการบินอาเซอร์ไบจานแอร์ไลน์ เที่ยวบินที่ 8243 ซึ่งเป็นเครื่องบินแบบเอ็มบราเออร์ อี190 ประสบเหตุตกใกล้กับสนามบินขณะพยายามลงจอดฉุกเฉิน ทำให้ผู้โดยสารและลูกเรือเสียชีวิต 38 รายจากทั้งหมด 67 ราย เครื่องบินลำดังกล่าวซึ่งกำลังเดินทางจากบากูในอาเซอร์ไบจานไปยังกรอซนืยในสาธารณรัฐเชเชน ประเทศรัสเซีย ต้องเปลี่ยนเส้นทางเนื่องจากไม่สามารถลงจอดได้จากหมอกลงจัด ภายหลังการตก ได้มีการพบความเสียหายต่อเครื่องบินรวมถึงรอยสะเก็ดระเบิดที่แพนหางดิ่งและปีก ซึ่งบ่งชี้ว่ามีการระเบิดเกิดขึ้นใกล้เคียงจุดดังกล่าว
แหล่งข้อมูลอื่น

เว็บไซต์ทางการ (ในภาษาอังกฤษ)
วัดเทพพุทธาราม

| วัดเทพพุทธาราม (仙佛寺)  |
| --- | --- |

พระประธานในอุโบสถทรงเจดีย์เจ็ดชั้น
ที่ตั้ง: เลขที่ 686 ถนนสุขุมวิท ต.บางปลาสร้อย อ.เมือง จ.ชลบุรี 20000
โทรศัพท์: 038-282940 โทรสาร 038-274015
นิกาย มหายาน: นิกายฌาน หรือ เซน สาขาหลินฉี (วิปัสนากรรมฐาน) สังกัดคณะสงฆ์จีนนิกายแห่งประเทศไทย
ความสำคัญ: วัดในพุทธศาสนาฝ่ายมหายานแห่งแรกของชลบุรี

วัดเทพพุทธาราม (จีน: 仙佛寺) เป็นวัดในพระพุทธศาสนาฝ่ายมหายานและสุขาวดี  สังกัดคณะสงฆ์จีนนิกายแห่งประเทศไทย แห่งแรกของจังหวัดชลบุรี สืบสายคำสอนมาจากนิกายเสียมจง หรือ นิกายฌานหรือเซน สาขาหลินฉี (วิปัสสนากรรมฐาน) เป็นศาสนสถานอันสง่างดงามที่เก่าแก่แห่งหนึ่ง ซึ่งสร้างโดยพระเถระจีนนิกายฉายาว่า “พระอาจารย์ตั๊กฮี้” ท่านเป็นปฐมบูรพาจารย์ผู้สถาปนาสร้างวัดมีเนื้อที่วัดในปัจจุบันประมาณ 20 ไร่เศษ ได้รับพระราชทานวิสุงคามสีมา เมื่อวันที่ 9 กุมภาพันธ์ พ.ศ. 2504 ซึ่งปรากฏจากหลักฐานแผ่นป้ายไม้แกะสลักในวิหารพระรัตนตรัย ซึ่งบันทึกโดยมหาอำมาตย์ตรีพระยาพิพัฒนธนากร ได้จารึกไว้ว่าวัดนี้สร้างเสร็จในปีพุทธศักราช 2480
ภายนับได้กึ่งพุทธกาล บูรพาจารย์พระมหาคณาจารย์จีนธรรมสมาธิวัตรฯ (โพธิ์แจ้งมหาเถระ) ท่านได้ธุดงค์วัตรไปอุปสมบท และศึกษาพระธรรมวินัย 2 ปี สำนักสังฆปรินายกนิกายวินัย ของนิกายหลุกจง นิกายวินัย วัดล่งเชียงยี่ บนภูเขาป๋อฮั้วซัว มณฑลกังโซว ประเทศจีน เมื่อสำเร็จธรรมท่านเดินทางกลับมาพร้อมพระคัมภีร์มหายานนิกายวินัย และมีการแปลพระวินัยฉบับมหายานสู่ภาคไทยขึ้นเป็นครั้งแรก ต่อมาท่านได้ธุดงค์วัตรไปไกลถึงทิเบต ตะวันออกและได้เข้าศึกษานิกายมิกจง หรือนิกายมนตรายาน ณ อารามรินโวเช่ แคว้นคามทิเบตตะวันออก เป็นเวลา 6 ปี หลังจากนั้นท่านได้ธุดงค์กลับ เพราะคำสั่งของพระอาจารย์มหาชีวินพุทธนอร่ารินโปเช่ พร้อมทั้งท่านได้มอบตราประจำตำแหน่งพระสังฆนายก นิกายมนตรยาน และมอบพระคัมภีร์ฝ่ายวัชรยาน กลับสู่เมืองไทย ก่อนที่ทิเบตจะแตก 2 ปี
เมื่อท่านได้กลับมาเมืองไทยท่านได้ฟื้นฟูพุทธศาสนาฝ่ายมหายานในประเทศไทย เป็นปึกแผ่นและเจริญรุ่งเรืองสูงสุด และต่อมาท่านได้วางรากฐานคณะสงฆ์จีนนิกายให้เป็นปึกแผ่นแล้วท่านจึงดำริให้บูรณะฟื้นฟูวัดเทพพุทธาราม ซึ่งเป็นวัดเก่าแก่และร้างไปนานให้กลับขึ้นมาอีกครั้งหนึ่ง นับแต่นั้นมาวัดเทพพุทธาราม จึงได้ยึดถือวัตรปฏิบัติและสืบทอดคำสอนจากนิกายวินัย และนิกายมนตรายาน นับจากนั้นเป็นต้นมาจนถึงปัจจุบัน
สถาปัตยกรรม > วิหารพระรัตนตรัย

ประตูทางเข้าวิหารด้านหน้ามีจารึกด้วยธารณีมนต์ภาษาทิเบต และ ภาษาจีน ด้านหน้าประตูทางเข้า จะมีวิหารท้าวจตุโลกบาล ตรงกลางมีวิหารระหว่างประตูเป็นวิหารพระศรีอริยเมตไตรย ด้านหลังพระศรีอาริยเมตไตรประดิษฐานพระเวทโพธิสัตว์หรือพระสกันทโพธิสัตว์ ภายในวิหารซึ่งประกอบด้วย พระศรีศากยมุนีพุทธเจ้า พระอมิตาภะพุทธเจ้า พระไภษัชยคุรุไวฑูรยประภาพุทธเจ้า เป็นประธาน และพร้อมด้วยอัครสาวกทั้งสอง คือ พระอานนท์เถระ และพระมหากัสสปะมหาเถระ ด้านหน้าพระประธานมีแผ่นป้ายไม้แกะสลัก ซึ่งบันทึกโดยมหาอำมาตย์ตรีพระยาพิพัฒนธนากร ได้จารึกไว้ว่าวัดนี้สร้างเสร็จในปีพุทธศักราช 2480 ภายในพระวิหารเป็นศิลปะจีนแท้ ซึ่งเขียนลวดลายและรูปภาพตามความเชื่อของชาวจีน  ด้านซ้ายมือของพระประธานเป็นที่ประดิษฐานของพระอวโลกิเตศวรโพธิสัตว์ ปางสหัสรภุชสหัสรเนตร และด้านขวามือเป็นที่ประดิษฐานของบูรพาจารย์นิกายฌาน คือ พระสังฆนายกมหาโพธิธรรม (หรือปรมาจารย์ตั๊กม้อ)  และพระสังฆปริณายกฮุ่ยเหนิง (หรือเว่ยหลาง) ด้านข้างทั้งสองของวิหารประดิษฐานพระอรหันต์ทั้งสิบแปดองค์ (สิบแปดอรหันต์) ด้านซ้ายมือเป็นวิหารเทพเจ้าต่าง ๆ ตามความเชื่อของคนจีน และด้านขวามือเป็นสำนักงานเจ้าอาวาส และห้องเก็บพระคัมภีร์
สถาปัตยกรรม > พระอุโบสถ

ตัวอุโบสถก่อสร้างด้วยศิลปจีนแท้ ประยุกต์ทิเบต ก่อสร้างเป็นรูปเจดีย์ทรงจีนสูง 7 ชั้น ด้านหน้าตรงข้ามประตูทางขึ้นพระอุโบสถเป็นที่ประดิษฐานของพระเวทย์โพธิสัตว์ ด้านในเจดีย์มีพระศรีศากยมุนีพุทธเจ้าเป็นประธาน พร้อมด้วยพระอัครโพธิสัตวสาวก คือ พระมัญชุศรีโพธิสัตว์ และพระสมันตภัทรโพธิสัตว์ อยู่ด้านข้างทั้งสองข้าง สถาปัตยกรรมนี้สร้างขึ้นตามคติความเชื่อในพระสูตรมหายาน ชื่อพระสูตรว่า "อวตังสกคัณฑวยูหสูตร" ภายในเป็นภาพเขียนสีพระพุทธเจ้าฝ่ายมหายาน และพุทธภาษิตฝ่ายมหายาน รอบอุโบสถเป็นใบเสมาแกะสลักจากหินเป็นรูปท้าวจตุโลกบาลทั้งสี่ศิลปะทิเบต และมีจารึกอักขระภาษาทิเบต   ด้านข้างของพระอุโบสถเป็นกุฏิสงฆ์ สองชั้น ซึ่งแบ่งเป็นห้อง ๆ ด้านขวามือเป็นหอฉัน และด้านหลังหอฉันเป็น หออาคันตุกะ